Uuringu eesmärk oli olemasolevate allikate ning noortega töötajate ja noorte intervjuude põhjal…
Kogukonnapraktika tagasiside analüüs
Kogukonnapraktikas 2013/2014.-2017/2018. õppeaastal osalenud ja tagasisideküsitlusele igakevadiselt vastanud 910 õpilase, 27 õpetaja ja 102 juhendaja hinnangul on kogukonnapraktika programm väga väärtuslik õpilaste silmaringi laiendamiseks, sotsiaalsete oskuste arendamiseks, praktilise töökogemuse saamiseks, kogukonnaelus aktiivselt kaasa löömise innustamiseks.
Kogukonnapraktikates osalejad tähendasid lisaks praktilisele töökogemusele muutust enda hoiakutes. Näiteks paranes kogukonnapraktikas osalenud õpilaste suhtumine vabatahtlikkusse töösse ja abivajajatesse. Samuti täheldasid õpetajad ja juhendajad õpilaste puhul nii oodatust suuremat valmisolekut kogukonnapraktikasse panustada kui ka kõrgemat rahulolu praktikaga.
Õpilaste tagasisidest järeldasid analüütikud, et õpilaste rahuolu praktikakogemusega mõjutasid suuresti tehtavad ülesanded. Seega on väga oluline huvidele vastava vabaühenduse valik ning nii õpilase kui juhendaja pühendumus praktikale. Pea pooled õpilastest ehk 46 protsenti kinnitasid, et nende praktikaülesanded ei sisaldanud ebameeldivaid tegevusi ja koguni 97 protsenti õpilastest jäi valitud vabaühendusega pigem rahule.
Olgugi, et rahulolu programmis osalemisega oli kõrge, tõid autorid välja mõningaid võimalusi programmi mõju suurendamiseks. Näiteks tuleb leida lisavõimalusi õpilastele praktika olulisuse selgitamiseks ning pöörata veel suuremat tähelepanu juhendajate, õpetajate ja õpilaste praktikaks ettevalmistamisele. Analüütikud märkisid seejuures, et keskenduda tuleks õpilaste huvidele ja võimetele vastava praktikaorganisatsiooni valikule ning praktika eesmärkide seadmisele. Praktika kogemuse väärtust aitaks tõsta ka saadava kogemuse analüüsimise oskuse parandamine.
Tagasisideküsitluse vastuste kohaselt hindavad osalised tugimaterjalide, koolituste ja ettekannete näol Vabaühenduste Liidu tuge kogukonnapraktika läbiviimisele kõrgelt. Traditsiooniliselt nähti aga ka mõningaid arendusvõimalusi nii programmile kui pakutavale toele.
Programmiga saad põhjalikumalt tutvuda siin.
Vaata ka samal teemal:
Balti Uuringute Instituut koostöös valdkondlike ekspertidega teostas mõjuanalüüsi taastuvenergia ja energiatõhususe ettepanekutele….
Eesti keeleseisundi uuringu eesmärk oli selgitada välja eesti keele ja võõrkeelte staatus, maine ning õppe, uurimise ja arendamise olukord.
Balti Uuringute Instituut viis Siseministeeriumi tellimusel uuringuprojekti raames läbi neli analüüsi, milleks olid sihtrühma uuring, võrdlev analüüs, teenuste ja organisatsioonide kaardistamine ja praktikate uuring.
Balti Uuringute Instituudi analüütikute poolt koostatud raamatus keskendutakse teadmistepõhise majanduspoliitika lähtealustele, teaduse ja tehnoloogia võtmevaldkondadele, Eesti sotsiaal-majanduslikele väljakutsetele, Eesti konkurentsipositsioonile Euroopas ning vastavatele poliitikasoovitustele.
Integratsioon on jagatud vastutus ning hõlmab endas mitmeid osapooli. Euroopa riikide ning nende omavalitsuste ees seisavad sisserännanute või vähemuste lõimumisel ees üsna sageli sarnased väljakutsed ning küsimused, samas kui vastused või lahendused antud probleemidele võivad riigist riiki üsna märgatavalt erineda.
Järjekorras seitsmes integratsiooni monitooring annab ülevaate lõimumisprotsessidest Eesti ühiskonnas ning toob välja erinevate valdkondade peamised positiivsed arengud ning põhilised murekohad.
Uurisime kahe lõimumisalase projekti – sotsiaalkampaania “Karjäär Eestis” ja audiovisuaalmeediaprogramm “Meie Eestid” – tulemuslikkust ja mõju.
Leidsime, et arengukava üldeesmärgid on seotud EL ühise põllumajanduspoliitika eesmärkidega ning kooskõlas Eesti maaelu valdkondlike arenguvajadustega. Sama ajal vajavad selgemat täpsustamist eesmärgid selles osas, millist muutust soovitakse tegevustega saavutada.
Käesolevas artiklis vaadeldakse välismaiste otseinvesteeringute osatähtsust erinevate järelejõudvate majanduste industrialiseerimises ja tuginetakse nendele õppetundidele poliitika kujundamisel väikestes riikides.
Käesoleva töö eesmärk on vaadelda Läänemere piirkonna majandusarengu dünaamikaid, mis ümbritsesid kahe viimase Euroopa Liidu laienemise laineid, ning hinnata majanduslike muutuste kvaliteeti ja tulevase arengu väljavaadeid.